L 141/60
ET
Euroopa Liidu Teataja
31.5.2023
c) dünaamiliselt jaotatud kasutuspõhine osa, mis sisaldab vahendeid kasutusel põhineva dünaamilise jaotusmehhanismi kaudu taotletud teenuste osutamiseks kooskõlas artiklitega 7 ja 8; d) kriisivaru osa, mis hõlmab vahendeid teenuste osutamiseks dünaamiliste ja prioriteetsete taotluste korral, kui reservi teiste osade vahendid ei ole piisavad, kooskõlas artikliga 7. 4.
Komisjon teavitab osalisi nende järgmise RPP osadest, kättesaadavatest teenustest ja nendega seotud atribuutidest ning nende väärtusest tokenites hiljemalt 30 nädalat enne RPP alguskuupäeva. 5.
Esimene RPP algab GOVSATCOMi keskuse kasutuselevõtmisel ja selle kestus on kaks aastat.
Kui üks RPP lõpeb, algab järgmine sama pikk RPP.
Artikkel 4 GOVSATCOMi teenuste hüvitamine, tokenid ja kontod 1.
GOVSATCOMi teenuseid jagatakse ja prioriseeritakse kasutajate vahel, kasutades hüvitisena tokeneid.
2.
Teenuse hüvitise baasväärtus on ressursside pakkujatele vastavas teenusetaotluses märgitud konkreetsete omaduste ja kestusega teenuse osutamiseks vajalike vahendite kättesaadavaks tegemiseks antavate hüvitiste summa.
Teenuse hüvitisväärtus on a) 80 % hüvitise baasväärtusest väheprioriteetsete taotluste korral, b) 100 % hüvitise baasväärtusest keskmiselt prioriteetsete taotluste korral, c) 130 % hüvitise baasväärtusest, kui tegemist on kõige prioriteetsemate taotlustega. 3.
Igal osalisel on oma konto, kus hoitakse tema tokeneid.
Iga osalise konto jagatakse kaheks osaks: a) ettemakstud ja b) kasutamisel põhineva tasu osa, mida kasutatakse taotletud teenuste hüvitamiseks, kasutades vastavalt ettemakstud või kasutamisel põhineva dünaamilise jaotamise mehhanisme.
Osalise tokenite jaotuse konto igasse osasse määrab osaline enne RPP alguskuupäeva vastavalt artiklile 6 ning RPP ajal ei kanta tokeneid ühest osast teise üle.
Konto ettemakstud osa ülejäänud tokenid tasaarveldatakse RPP lõpus vastavalt lõikele 6.
Osaliste kontosid haldab GOVSATCOMi keskus. 4.
RPP ajal võib osaline kasutada eurosid täiendavate tokenite ostmiseks komisjoni kaudu vastavalt tokenite eurodesse konverteerimise suhtele, mis on kõnealuse RPP jaoks kindlaks määratud.
Komisjon teavitab GOVSATCOMi keskust ja täiendavad tokenid lisatakse vastava osalise konto kasutuspõhisele osale.
5.
Osaline võib oma kontolt teisele osalisele tokeneid annetada.
Annetava osalise pädev asutus taotleb GOVSATCOMi keskuselt tokenite ülekandmist ühe osalise kontolt teisele ja vastuvõtva osalise pädev asutus taotleb annetuse vastuvõtmist.
Tokenid kantakse annetava osalise konto samast osast (ettemakstud või kasutuspõhine) üle vastuvõtva osalise konto samale osale.
Osaline võib annetada tokeneid oma fikseeritult jaotatud teenuste osast vastavalt artiklile 6 teisele osalisele, teavitades sellest komisjoni.